סטפדקטומיה

סטפדקטומיה (באנגלית: Stapedectomy; מילולית: כריתת הארכוף. לעיתים ההליך אינו כרוך בכריתה ואז הוא קרוי: סטפדוטומיה, stapedotomy) היא הליך כירורגי המבוצע באוזן התיכונה על מנת לשפר את השמיעה. בתהליך זה נכרת הארכוף (מעצמות השמע) ומוחלף בתותבת.

קיבוע של הארכוף גורם ליקוי בהולכת הקול ולאובדן שמיעה. קיבוע הארכוף מתרחש באחד משני מצבים: 1. אוטוסקלרוזיס, תהליך של מינרליזציה לא תקינה של העצם שמביא לקיבועה. 2. מום מולד בארכוף.

בשני המצבים ניתן לשפר משמעותית את השמיעה על ידי כריתת הארכוף והחלפתו בתותבת זעירה או באמצעות יצירת חור בעצם הקיימת ו'הלבשת' תותבת קטנה מיוחדת שמשפרת את התפקוד, הליך זה נקרא סטפדוטומיה ולעיתים זהו התהליך המומלץ יותר בקרב מי ששמיעתם נפגעה כתוצאה מאוטוסקלרוזיס.

גלריה אנטומית

קישורים חיצוניים
 ניתוח סטפדקטומיה ואוטוסקלרוזיס באתר המרכז הרפואי קפלן

קטגוריה:ערכים שבהם תבנית בריטניקה אינה מתאימה
קטגוריה:אף אוזן וגרון
קטגוריה:פעולות כירורגיות